Välispoliitika ekspert Kadri Liik ütles, et uus NATO peasekretär Anders Fogh Rasmussen peab lisaks Afganistanile tegelema ka Ukrainast ja Gruusiast tulenevate väljakutsetega, edastas RahvusRinghääling. Liigi sõnul pole kindel, et Ukrainal ja Gruusial õnnestub saada NATO liikmeks. Põhiline küsimus on, kuidas tagada neile piisav julgeolek ja arenguvõimalus, et nad vääriksid NATO liikmestaatust, ütles ta Vikerraadiole.  "Mõned liikmesriigid, nagu näiteks meie, kes näevad väga täpselt, mida Venemaa teeb, leiavad, et Gruusia ja Ukraina tuleks võtta kiirendatud NATO-sse, sest nad ei saagi ausalt näidata, et suudavad kõigi nõudmistega toime tulla," märkis Liik. Samuti tuleb NATO-l  koostada uus strateegiline kontseptsioon.